العين تبكي و البكا ما سلاها
من حر مافي الجاش بين الضلوعي
عينٍ تصب الدمع و تكب ماها
لو هي من أول ما تعرف الدموعي
منها لذيذ النوم راح و جفاها
تسهر و باقي الخلق عنها إهجوعي
الله حرم ناسٍ و ناسٍ عطاها
له الأوادم كل أبوهم إرجوعي
هو يرحم إعيوني من إللي بلاها
و هو البصير بحالتي و السموعي
لا يا وجودي وجد منهو نساها
إعيالها مجزينها بالقطوعي
ضريرةٍ و الشيب قد هو غزاها
تبكي و تجرع مر عميّا السنوعي
ضايع وفاهم مثل ضيعة عصاها
و لا لها إمن الناس حرٍ جزوعي
هذي هي الدنيا ضعيفٍ وقاها
و ترا ظروف الوقت لازم إتلوعي
و الصابر إمن الناس ربي كفاها
من عاش بالدنيا عزيز و قنوعي